USS Coral Sea (CV-43)

USS Coral Sea (CV/CVB/CVA-43), satunggil , inggih punika kapal katiga Angkatan Segara Amérika Serikat sané kaparinama manut Patempuran Segara Koral. Ipun polih parab tresna "Ageless Warrior" saking kariernyané sané suwé. Pangawitné kaklasifikasiyang dados kapal ina sareng simbol klasifikasi lambung CV-43, kontrak pawangunan kapal kaicain majeng Newport News Shipbuilding saking Newport News, Virginia, ring 14 Juni 1943. Ipun kareklasifikasi dados "Kapal Ina Ageng" sareng simbol klasifikasi lambung CVB-43 ring 15 Juli 1943. Lunasnyané kagenahang ring 10 Juli 1944 ring Shipway 10. Ipun kaluncurang duk 2 April 1946 kasponsorin olij Nyonya. Thomas C. Kinkaid miwah katugasang duk 1 Oktober 1947 sareng Captain A.P. Storrs III dados manggala.

Sadurung 8 Méi 1945, kapal ina CVB-42 sampun kaloktah dados USS Coral Sea; sesampun tanggal nika, CVB-42 kaaranin malih antuk ngahormatin Franklin D. Roosevelt, Présidén sadurungné, miwah CV-43 kaparinamain Coral Sea.

Coral Sea inggih pumika silih sinunggil kapal ina Angkatan Segara AS untat sané kajangkepin sareng dek panerbangan leser, sareng dek panerbangan ngabucu sané kawewehin daweg modérnisasi selanturné. Makasami kapal ina Angkatan Segara AS sané anyar kawangun selanturné madué dek ngabucu sané kasarengan dados pahan saking konstruksi kapal, miwah kalih kapal liyanan saking kelas niki taler kauah. Sapunika Coral Sea pamuputné kapurna tugasang miwah kawesituyang, kapal semetonné,  kalestariyang dados Kapal Museum ring San Diégo, California duk abad ka-21.